Diari Oficial de la Generalitat Valenciana


Sumari del DOGV 3840, del 20-09-2000 (2000/7479)

RESOLUCIÓ de 14 de setembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2000, pel qual es modifica el conveni de col·laboració entre la Conselleria de Benestar Social i l'organisme autònom de l'Ajuntament de la Vila Joiosa Fundació Pública Parra-Conca, per a la gestió del centre ocupacional/residència, ubicat a la Vila Joiosa, signat el 19 de novembre de 1998.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3840

Data del DOGV
:   20-09-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/7479


Data del document
:   14-09-2000

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Vila Joiosa, la
    * cooperació administrativa
    * servei social
    * administració local
    * fundació

RESOLUCIÓ de 14 de setembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2000, pel qual es modifica el conveni de col·laboració entre la Conselleria de Benestar Social i l'organisme autònom de l'Ajuntament de la Vila Joiosa Fundació Pública Parra-Conca, per a la gestió del centre ocupacional/residència, ubicat a la Vila Joiosa, signat el 19 de novembre de 1998. [2000/M7479]
  
Subscrit, després de la tramitació reglamentària, entre la Conselleria de Benestar Social de la Generalitat Valenciana i l'organisme autònom de l'Ajuntament de la Vila Joiosa Fundació Pública Parra-Conca, el 26 de juny de 2000, un Protocol Addicional per a l'any 2000 pel qual es modifica el conveni de col·laboració entre la Conselleria de Benestar Social i l'organisme autònom de l'Ajuntament de la Vila Joiosa Fundació Pública Parra-Conca, per a la gestió del centre ocupacional/residència, ubicat a la Vila Joiosa, signat el 19 de novembre de 1998, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat protocol, que ha quedat inscrit en el Registre de Convenis amb el número 0512/2000, i que figura com a annex d'aquesta resolució.
  
València, 14 de setembre de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol Addicional per a l'any 2000, pel qual es modifica el conveni de col·laboració del 19 de novembre de 1998, entre la Conselleria de Benestar Social i l'organisme autònom de l'Ajuntament de la Vila Joiosa Fundació Pública Parra - Conca, per a la gestió del centre ocupacional - residència, ubicat a la Vila Joiosa, signat el 19 de novembre de 1998
  
València, 26 de juny de 2000
  
Antecedents
  
El dia 10 de novembre de 1998, el Consell va aprovar el conveni de col·laboració entre la Conselleria de Benestar Social i l'organisme autònom de l'Ajuntament de la Vila Joiosa Fundació Pública Parra - Conca, per a la gestió del centre ocupacional - residència, ubicat a la Vila Joiosa.
  
És intenció d'aquest protocol addicional modificar les clàusules del conveni subscrit que són susceptibles d'això, i que afecten la concreció de les plantilles i la fixació de la subvenció prevista per a l'any 2000.
  
Quant a la plantilla de personal que ha de tenir el centre ocupacional i la residència, tot i que no s'ajusta al que estipulen els annexos IV i V de l'Ordre de la Conselleria de Treball i Seguretat Social de 9 d'abril de 1990, per la qual es desplega el Decret 40/1990, del Consell de la Generalitat Valenciana, de Registre, Autorització i Acreditació de Serveis Socials a la Comunitat Valenciana, s'explica per la necessitat de donar resposta a les necessitats plantejades pels centres i determinades per les característiques de les persones usuàries. Això explica la presència en la plantilla del centre ocupacional de tècniques i tècnics mitjans com ara assistents socials o fisioterapeutes, conserges, cuiners i cuineres, etc.
  
És necessari fer una precisió respecte del conveni del 19 de novembre, ja que totes les referències fetes a la Direcció General de Serveis Socials han d'entendre's realitzades a la Direcció General d'Integració Social de Discapacitats, ja que aquesta és actualment l'òrgan competent en la matèria, en virtut del Decret del Consell 127/99, de 17 de setembre.
  
Reunits
  
D'una banda, el conseller de Benestar Social, Rafael Blasco Castany, en virtut de la competència atribuïda per l'article 2 del Decret 127/1999, de 17 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i les funcions que li corresponen per l'article 35 de la Llei 5/1983, de 30 de desembre, de Govern Valencià, autoritzada pel ple del Consell per a aquest acte en la sessió del dia 8 de febrer de 2000
  
De l'altra, el president de l'organisme autònom municipal de l'Ajuntament de la Vila Joiosa, Fundació Pública Parra - Conca, José Miguel Llorca Senabre, constituïda per acord municipal plenari del 16 de maig de 1996, que va aprovar els estatuts, exposats al públic en el Butlletí Oficial de la Província de 2 de juliol de 1996, i publicats íntegrament en el BOP de 14 de setembre de 1996.
  
Les parts es reconeixen capacitat legal suficient per a obligar-se, compareixen en la representació que respectivament exerceixen, i acorden les següents
  
Modificacions
  
a les clàusules del conveni signat el 19 de novembre de 1998 que s'indiquen tot seguit, la redacció del qual, amb vigència exclusiva per al 2000, queda com segueix:
  
Tercera
  
Sobre això, i tal com indica l'annex V de l'Ordre de 9 d'abril de 1990, de la Conselleria de Treball i Seguretat Social, de Registre, Autorització i Acreditació dels Serveis Socials a la Comunitat Valenciana, la finalitat d'aquests centres és oferir serveis de residència, de teràpia ocupacional, oferir suport a l'autonomia personal i a la integració social, i desplegar hàbits de convivència, d'acord amb les necessitats de les persones usuàries. Per a això, caldrà prestar l'assistència mínima següent:
  
- Tècniques de socialització.
  
- Activitats ocupacionals prelaborals.
  
- Formació d'hàbits d'autonomia.
  
- Teràpia i rehabilitació.
  
- Oci i temps lliure.
  
- Orientació laboral.
  
- Serveis complementaris de transport i menjador.
  
La residència de persones minusvàlides prestarà els serveis de manutenció i d'allotjament com a complement als oferits pel centre ocupacional.
  
La plantilla de personal com a mínim aquesta:
  
Centre ocupacional Residència de discapacitats
  
1 psicòleg/psicòloga Encarregat/encarregada
  
 de residència
  
1 fisioterapeuta 23 assistents
  
0,5 treballador/treballadora social 0,5 treballador social
  
7 monitors/monitores 1 cuinera
  
1 auxiliar ocupacional 1.ajudant de cuina
  
2 conserges 2 netejadores
  
1 cuinera 1 conserge
  
2 ajudants de cuina
  
4 netejadores
  
0,5 A.T.S.
  
El concepte 0,5 s'ha d'entendre com el de professional amb contracte de mitja jornada.
  
Els serveis de menjar, de neteja, de vigilància i de manteniment poden ser contractats, totalment o parcialment, tot ajustant-se a la normativa de contractació administrativa de la Llei 13/1995, de 18 de maig, de Contractes de les Administracions Públiques, i les persones beneficiàries mateix hauran de col·laborar en la realització, d'acord amb les seues possibilitats.
  
Les obligacions laborals pel que fa al personal dels centres corresponen únicament a l'organisme autònom Fundació Pública Parra - Conca, i la Conselleria de Benestar Social hi serà completament aliena. No obstant això, la Direcció General d'Integració Social de Discapacitats podrà exigir del citat organisme autònom tots els documents que necessite per a verificar el compliment de les obligacions imposades per la legislació laboral vigent.
  
L'organització dels torns de personal es realitzarà de manera que, en tot moment, s'assegure l'atenció de les persones usuàries i el correcte funcionament dels centres, amb cobertura de personal suficient en tots els torns, d'acord amb la llista de personal establida més amunt.
  
Sisena
  
El nombre de places dels centres serà aquest:
  
- 80 places al centre ocupacional, durant 220 dies, i
  
- 60 places a la residència, durant 365 dies.
  
Novena
  
 El preu plaça/dia queda establit així:
  
- Al centre ocupacional, 3.993 pessetes/dia les places ocupades, i
  
- A la residència, 4.182 pessetes/dia per a les places ocupades.
  
Les places no ocupades es pagaran a un 85% del preu plaça/dia ocupada, tant per al centre ocupacional com per a la residència.
  
Deu
  
La Direcció General d'Integració Social de Discapacitats pagarà un màxim de cent seixanta-un milions vuit-centes seixanta-dues mil sis-centes pessetes (582.768.973 PTA/ 972.813,82 euros), a càrrec de l'aplicació pressupostària 49.60.95.6127.341.02 i de la línia de subvenció 417/00 dels pressupostos de 2000.
  
Onze
  
El lliurament de les quantitats previstes en aquest conveni, es realitzarà d'acord amb l'article 33 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000.
  
Dotze
  
La justificació de la despesa corresponent a cada trimestre es realitzarà dins del mes natural següent a l'acabament, i consistirà en la presentació, davant de la Direcció Territorial de Benestar Social d'Alacant, de les nòmines mensuals de persones ateses corresponents, en les quals caldrà detallar les places no ocupades i un certificat de les obligacions, emesa per l'interventor o per la interventora de Fons de l'organisme autònom de l'Ajuntament de la Vila Joiosa.
  
De la mateixa manera, l'organisme autònom estarà obligat a comunicar el cobrament dels imports pagats per la Conselleria de Benestar Social. Aquesta comunicació consistirà en un certificat expedit pel tresorer o per la tresorera i intervinguda pel interventor o per la interventora de Fons, que acredite l'ingrés en les arques de l'entitat i que n'indique la data, la quantia i el concepte.
  
En aquestes condicions, es formalitza aquest protocol que, aprovat per les persones que hi intervenen, amb la lectura prèvia, signen i s'estén per quadruplicat i a un sol efecte, al lloc i en la data indicats més amunt.
  
El conseller de Benestar Social,
  
RAFAEL BLASCO CASTANY
  
El president de l'organisme autònom municipal
  
Fundació Pública Parra-Conca
  
JOSÉ MIGUEL LLORCA SENABRE